
Ажалы судан болды

Тайынша қаласының жанында Шағалалы шағын өзені барын сол төңіректегілердің бәрі біледі.
Шағын болғанымен, судың аты су емес пе, сақтанбаса ажал аяқ астында.
Алайда, сәби сақтықты қайдан білсін? Сол бір қаралы күні ата-анасынан тірідей айрылған Вася есімді сегіз жасар сәби су жағалап, өз бетімен жүреді де өзенге шомылмақ болған. Ересектерге еліктеді ме екен? Кім білсін?
Толқын көміп жіберген де, батып кеткен.
Ал, ана құқығынан айрылған шешесі, отбасынан безіп кеткен әкесі сәбидің ажалына аза тұта қоймаған да шығар?
Сонымен, он екіде бір гүлі ашылмаған сәби су құрбаны болды.
Құқық қорғау органдарының мәліметіне сүйенсек, үстіміздегі жылдың төрт айында өңірімізде 48 адам суға батыпты. Солардың 12-сі - балалар.

